# Agents

### Wikipedia

Agents
Toiminnassa | 1979–
Kotipaikka | Suomi
Laulukieli | englanti ja suomi
Tyylilaji | rock, rautalankamusiikki, iskelmä, beat
Levy-yhtiö | EMI
Jäsenet | Jorma Kääriäinen Esa Pulliainen Kai Pulliainen Heikki Sandrén

Agents on suomalainen yhtye, jonka ohjelmistoon kuuluu rautalanka-, iskelmä- ja rock musiikkia. Yhtye perustettiin vuonna 1979 Köyhien ystävät-yhtyeen reunioille. Yhtyeen perustajajäsenet olivat johtohahmo ja soolokitaristi Esa Pulliainen, komppikitaristi Hans Etholén ja rumpali Juha Takanen. Yhtyeeseen otettiin mukaan Esan veli Kai Pulliainen (basso) ja kosketinsoittaja Jukka Ollila. Laulusolistiksi kiinnitettiin Pekka Rytkönen, taiteilijanimeltään Beat-Pete.

## [muokkaa] Historia

### [muokkaa] Agentsin perustaminen

Agents perustettiin vuonna 1979 Tuomari Nurmion Köyhien ystävät-yhtyeen raunioille. Kaikki Köyhien ystävät-yhtyeen jäsenet soittivat alkuperäisessä Agentsissa lukuun ottamatta Tuomari Nurmiota. Yhtyeeseen otettiin mukaan Esan veli Kai Pulliainen ja kosketinsoittaja Jukka Ollila. Laulusoliksi kiinnitettiin Pekka Rytkönen, eli Beat-Pete.

### [muokkaa] Ensimmäinen albumi

Agents julkaisi vuonna 1980 esikoisalbuminsa, joka kantoi nimeä The Agents. Albumi sisälsi pääasiassa rautalankaa. Muutamilla kappaleilla oli laulua, joissa lauluosuudet hoiti yhtyeen laulusolisti Pekka Rytkönen.

### [muokkaa] Yhteistyö Baddingin kanssa

#### [muokkaa] Ikkunaprinsessa

Agents ryhtyi säestämään Rauli "Badding" Somerjokea syksyllä 1981, joka tiesi Beat-Peten uran loppumista Agentseissa. Samoin yhtyeen kosketinsoittaja vaihtui, uudeksi kosketinsoittajaksi tuli Pekka Rantala.
Ensimmäinen albumi, Ikkunaprinsessa julkaistiin vuonna 1982. Albumi sisälsi muun muassa hitit Ikkunaprinsessa, Kuihtuu kesäinen maa ja Muista hyviä aikoja. Agents osallistui albumin sanoituksiin ja sovituksiin.

#### [muokkaa] Tähdet, tähdet

Seuraava albumi, Tähdet, tähdet julkaistiin vuonna 1983. Albumin nimikkokappaleesta tuli yksi Baddingin kaikkien aikojen tunnetuimmista hiteistä. Muita hittejä albumilla olivat mm. Nukkuja kaunein, Yönhiljaisuudessa ja Kun aika rientää. Esa Pulliainen sovitti lähes kaikki albumin kappaleet.

#### [muokkaa] Laivat

Viimeinen Somerjoen kanssa tehty albumi, Laivat julkaistiin vuonna 1985. Levyllä Agents soittaa salanimellä The Young Beats. Viimeisen Badding-albumin hiteiksi nousivat Laivat, Illan varjoon himmeään, Lähdön hetkellä ja Tahdon.

#### [muokkaa] Yhteistyön päättyminen

Yhteistyö Baddingin kanssa päättyi vuonna 1985. Badding esiintyi viimeiset vuotensa eri yhtyeiden kanssa, mutta Laivat jäi hänen viimeiseksi albumikseen. Agents oli jo muutaman vuoden ajan esiintynyt satunnaisesti Topi Sorsakosken kanssa, josta tuli nyt yhtyeen virallinen laulusolisti. Yhtyeestä Baddingin mukana erosi myös kosketinsoittaja.

### [muokkaa] Topi Sorsakoski & Agents

#### [muokkaa] In beat

Agentsin ja Topi Sorsakosken ensimmäinen yhteinen albumi, In Beat julkaistiin vuonna 1986. Levy myi kiitettävästi ja on nykyisin yksi Suomen myydyimmistä kotimaisista äänitteistä. Levyn hittejä olivat muun muassa Surujen kitara, Salattu suru, Eeva ja Olen yksin.

#### [muokkaa] Besame mucho

Seuraavana vuonna julkaistiin toinen menestysalbumi, Besame Mucho. Monien yllätykseksi albumilta ei löydy nimikkokappaletta, vaan kyseessä oli Agentsin ja Topi Sorsakosken tarkoituksella tekemä "jekku". Hittejä olivat muun muassa Kaksi kitaraa, Kauan ja Valot (Baddingin kappale instrumentaaliesityksenä).

#### [muokkaa] Pop

Vuonna 1988 julkaistiin kolmas albumi, Pop. Albumi menestyi edellisten tavoin hyvin. Levyn hittejä olivat muun muassa Tyhjää, Varjojen yö, On kesäyö, Jo riittää ja Nyt kaikki muuttunut on.

#### [muokkaa] Greatest Hits

Vuonna 1989 Agents ei julkaissut uutta albumia. EMI-levy-yhtiö päätti julkaista Greatest Hits-kokoelman, jonka julkaisusta yhtye ei pitänyt. Kokoelma-albumi myi kiitettävästi ja saavutti kultalevy-rajan.

#### [muokkaa] Half and Half

Vuonna 1990 julkaistiin Agentsin ja Topi Sorsakosken viimeinen albumi, Half and Half. Puolet albumista sisältää laulettua materiaalia ja loppupuoli sisältää Agentsin rautalankaa.

#### [muokkaa] Yhteistyön päättyminen

Topi Sorsakoski & Agents hajosi vuonna 1992 riitojen seurauksena. Topi oli julkaissut aiempana vuonna soololevynsä Yksinäisyys, joka enteili jo yhteistyön päättymistä. Yhtenä syynä olivat Topi Sorsakosken rahavaikeudet 1990-luvun alussa ja hän olisi halunnut saada suurempaa palkkaa keikoista ja levyistä. Topi Sorsakosken mukana yhtyeestä erosivat komppikitaristi Hans Etholén ja rumpali Juha Takanen.

### [muokkaa] Agents & Jorma Kääriäinen

Vuonna 1992 Esa Pulliainen kutsui Jorma Kääriäisen Agentsin laulusolistiksi. Yhtyeeseen liittyi mukaan myös uusi rumpali, Heikki Sandrén. Levyillä soitti koskettimia J-P Virtanen.

#### [muokkaa] Agents Forever

Ensimmäinen albumi, Agents Forever julkaistiin vuonna 1995. Hiteiksi nousivat mm. kappaleet Antaudun, Tähti kaukainen ja Pikku Mona.

#### [muokkaa] Agents Is Back!

Seuraava levy, Agents Is Back! julkaistiin vuonna 1996. Hiteiksi nousivat mm. Moskovan valot, Salainen rakkaus ja Salaperäinen.

#### [muokkaa] Agents Is More!

Kolmas albumi, Agents Is More! julkaistiin vuonna 1997. Albumi sisälsi myös Agentsin rautalankamusiikkia. Hiteiksi nousivat Päivin öin, Sinä vain, Valot (Baddingin laulu uutena versiona), My babe, King creole ja Minä kuljen.

#### [muokkaa] Agents Is Best!

Neljäs levy, Agents Is Best! julkaistiin vuonna 1998. Levy sisälsi mm. hitit Illan varjoon himmeään, Muistan kesän ja Olen syytön.

#### [muokkaa] Laulava sydän

Agents aloitti YLE TV2-kanavalla Laulava sydän-ohjelman. Vuonna 1999 julkaistiin samanniminen tuplalevy, jolla vieraili monia artisteja, kuten muun muassa Ville Valo, Pate Mustajärvi, Marko Haavisto, Topi Sorsakoski ja Reijo Taipale. Albumi ylitti kultalevyrajan.

#### [muokkaa] Agents is...here!

Vuonna 2001 julkaistiin albumi Agents is...here!. Levy sisälsi myös Agentsin rautalanka-kappaleita.

#### [muokkaa] Agents is...rock!

Vuonna 2001 julkaistiin rock-levy Agents is...rock!. Hiteiksi nousivat muun muassa kappaleet Hound dog, Move it ja Teenage Dolly.

#### [muokkaa] Agents is...tonight

Vuonna 2003 julkaistiin uusi albumi, Agents is...tonight. Hiteiksi nousivat muun muassa kappaleet Jos näin ei koskaan, Fever ja Peliä vain.

#### [muokkaa] Pop Show

Vuonna 2004 julkaistiin The Boysin kanssa albumi Pop Show. Yhteisalbumia seurasi myös yhteiskeikat seuraavana kesänä ympäri Suomea. Yhteislevyn hittejä olivat mm. Tahdon saaren, Yyterin twist, Takaa ajatusten virran ja Leningrad.

#### [muokkaa] Agents & Jorma Kääriäinen ...Is Best Vol. 2.

Marraskuussa 2004 julkaistiin Jorma Kääriäisen ja Agentsin toinen kokoelmalevy. Levyllä on myös viisi Agentsin ennenjulkaisematonta levytystä. ...Is best vol. 2. saavutti platinalevyrajan, 30 000 myytyä äänitettä, kesäkuuhun 2005 mennessä.

#### [muokkaa] ...Is Allright ja nykytilanne

13.9.2006 julkaistiin Jorma Kääriäisen ja Agentsin seitsemäs ja toistaiseksi viimeisin studioalbumi, ...Is Allright.

Lokakuussa 2006 Agents ilmoitti jäävänsä pitkälle keikka- ja levytystauolle. Laulusolisti Jorma Kääriäinen esiintyy tällä hetkellä sooloartistina ja julkaisee uuden sooloalbuminsa ensi vuoden aikana.

## [muokkaa] Musiikki

Agentsin ohjelmisto koostuu käytännössä kokonaan alun perin muiden säveltämistä ja esittämistä kappaleista. Syitä Agentsin suosioon on varmasti monia, mutta tärkeimpiä niistä ovat varmasti hyvin valitut kappaleet, slaavilainen melankolia, bändin sielun ja moottorin Esa Pulliaisen helmeilevä ja puhdas kitarasoundi sekä hänen tekemänsä erinomaiset ja tyylitajuiset sovitukset.

Yhtye on viime aikoina Kääriäisen myötä siirtänyt ohjelmiston painopistettä rockahtavampaan suuntaan, mikä ei ole ollut kaikkien mieleen. Mollivoittoista kaihomielisyyttä ei ole kuitenkaan unohdettu, ja suosio on tanssilavoilla edelleen taattu.

## [muokkaa] Kokoonpano

### [muokkaa] Alkuperäinen kokoonpano (1979-1981)

- Pekka Rytkönen (laulu)
- Esa Pulliainen (soolokitara)
- Hans Etholén (komppikitara)
- Kai Pulliainen (basso)
- Juha Takanen (rummut)
- Jukka Ollila (koskettimet)

### [muokkaa] Kokoonpano 1981-1984

- Rauli Somerjoki (laulu)
- Esa Pulliainen (soolokitara)
- Hans Etholén (komppikitara)
- Kai Pulliainen (basso)
- Juha Takanen (rummut)
- Petri Rantala (koskettimet)

### [muokkaa] Kokoonpano 1984-85

- Rauli Somerjoki (laulu)
- Esa Pulliainen (soolokitara)
- Hans Etholén (komppikitara)
- Kai Pulliainen (basso)
- Juha Takanen (rummut)
- Eero Ojanen (koskettimet)

### [muokkaa] Kokoonpano 1985-1992

- Topi Sorsakoski (laulu)
- Esa Pulliainen (soolokitara)
- Hans Etholén (komppikitara)
- Kai Pulliainen (basso)
- Juha Takanen (rummut)

### [muokkaa] Kokoonpano (1992-2006)

- Jorma Kääriäinen (laulu, komppikitara)
- Esa Pulliainen (soolokitara)
- Kai Pulliainen (basso)
- Heikki Sandrén (rummut)
- J-P Virtanen (koskettimet) (albumeilla)

## [muokkaa] Vaiheet

Agents on historiansa aikana kokenut monia muutoksia. Yhtyeessä on kaiken kaikkiaan laulanut neljä laulusolistia.

### [muokkaa] Agents

Köyhien ystävät -yhtyeen raunioille perustettu Agents teki vuonna 1980 ensimmäisen albuminsa, johon kuului pääasiassa instrumentaaleja.

#### [muokkaa] Albumit

- The Agents (1980)
- In the beginning - Johanna Years 1979-1984 (2003)

#### [muokkaa] Kokoonpano

- Pekka Rytkönen (laulu)
- Esa Pulliainen (soolokitara)
- Hans Etholén (komppikitara)
- Kai Pulliainen (basso)
- Juha Takanen (rummut)
- Jukka Ollila (koskettimet)

### [muokkaa] Rauli "Badding" Somerjoki & Agents

Yhtye alkoi 1980-luvun alussa esiintyä ja levyttää Rauli "Badding" Somerjoen kanssa käyttäen levyllä salanimeä The Young Beats. Menestyskappaleita olivat mm. Tähdet tähdet ja Laivat. Levytykset jatkuivat Somerjoen kuolemaan asti, mutta vakituiseksi solistiksi oli jo vähitellen tullut Topi Sorsakoski.

#### [muokkaa] Albumit

- Ikkunaprinsessa (1982)
- Tähdet, tähdet (1983)
- Laivat (1985)

#### [muokkaa] Kokoonpano

##### [muokkaa] Kokoonpano 1981-85

- Rauli "Badding" Somerjoki (laulu)
- Esa Pulliainen (soolokitara)
- Hans Etholén (komppikitara)
- Kai Pulliainen (basso)
- Juha Takanen (rummut)
- Jukka Ollila (koskettimet)

##### [muokkaa] Kokoonpano 1985

- Rauli "Badding" Somerjoki (laulu)
- Esa Pulliainen (soolokitara)
- Hans Etholén (komppikitara)
- Kai Pulliainen (basso)
- Juha Takanen (rummut)
- Eero Ojanen (koskettimet)

### [muokkaa] Topi Sorsakoski & Agents

Sorsakosken aikana yhtye oli suosituimmillaan, ja monet tämän kauden kappaleet ovat vieläkin kohtuullisen suosittuja. Besame Mucho ja Pop ovat ÄKT:n Suomen myydyimpien levyjen listalla.

#### [muokkaa] Kokoonpano

- Topi Sorsakoski (laulu)
- Esa Pulliainen (soolokitara)
- Hans Etholén (komppikitara)
- Kai Pulliainen (basso)
- Juha Takanen (rummut)

#### [muokkaa] Albumit

- In Beat (1986)
- Besame Mucho (1987)
- Pop (1988)
- Half and Half (1990)

### [muokkaa] Agents & Jorma Kääriäinen

Nykyinen laulusolisti on Jorma Kääriäinen. Lisäksi yhtyeen levyillä toimii kosketinsoittajana J-P Virtanen.

#### [muokkaa] Kokoonpano

- Jorma Kääriäinen (laulu ja komppikitara)
- Esa Pulliainen (soolokitara)
- Kai Pulliainen (basso)
- Heikki Sandrén (rummut)

#### [muokkaa] Albumit

- Agents Forever (1995)
- Agents Is Back! (1996)
- Agents Is More! (1997)
- Agents Is Best! (1998) (enimmäkseen kokoelma)
- Agents Is... Here! (2001)
- Agents Is... Rock! vol # 1. (2001)
- Agents Is... Tonight (2003)
- Pop Show (2004) (The Boysin kanssa)
- Agents & Jorma Kääriäinen... IS BEST vol.2. (2004) (enimmäkseen kokoelma)
- Kevyesti vaan (2005)
- Agents Is Allright (2006)

## [muokkaa] Vakituiset laulusolistit

- Pekka Rytkönen (1979-1981)
- Rauli "Badding" Somerjoki (1981-1985)
- Topi Sorsakoski (1985-1992)
- Jorma Kääriäinen (1992-2006)

## [muokkaa] Diskografia

### [muokkaa] Albumit

- The Agents (1980)
- Ikkunaprinsessa (1982)
- Tähdet, tähdet (1983)
- Laivat (1985)
- In Beat (1986)
- Besame Mucho (1987)
- Pop (1988)
- Half and Half (1990)
- Agents Is Back! (1996)
- Agents Is More! (1997)
- Agents Is Best! (1998)
- Laulava sydän (1999)
- Agents Is... Here! (2001)
- Agents Is... Rock! vol #1. (2001)
- Agents Is... Tonight (2003)
- Pop Show (2004) (The Boysin kanssa)
- Agents Is Allright (2006)

### [muokkaa] Kokoelmat

- Greatest Hits (1989)
- In memoriam (1992)
- Surujen kitara - 32 Greatest Hits (2002)
- In the beninning - Johanna Years 1979-1984 (2003)
- Agents & Jorma Kääriäinen... IS BEST vol. 2. (2004)
- Kevyesti vaan (2005)

## [muokkaa] Aiheesta muualla

- Agentsin viralliset sivut

Haettu osoitteesta http://fi.wikipedia.org../../../a/g/e/Agents.html

Luokat: Suomalaiset yhtyeet | Rautalankayhtyeet

##### Views

- Artikkeli
- Keskustelu
- Nykyinen versio

##### Etsi